Manketti

Manketti tai mankettipuu (Schinziophyton rautanenii, aiemmin Ricinodendron rautanenii) on suuri, 15–20 metriä korkeaksi kasvava puu. Se kasvaa metsäisillä kukkuloilla ja hiekkadyynien välissä, ja se liitetään Kalahari-tyyppiseen hiekkaiseen maaperään. Lehdet muistuttavat kämmentä, ja puuaines on balsapuun tapaista, kevyttä mutta lujaa. Sen munanmuotoisia samettimaisia hedelmiä sanotaan pähkinöiksi. Paksua kovaa kuorta kiertää ohut kerros syötävää hedelmälihaa, ja sisällä on hyvin ravitseva pähkinä.The mongongo/manketti nut, Naturalhub.com, viitattu 6.9.2011. Manketin levinneisyysaluetta on päiväntasaajan eteläpuolinen Afrikka lukuun ottamatta Etelä-Afrikkaa.

Puu on saanut tieteellisen nimensä lähetyssaarnaaja Martti Rautasen mukaan.Ricinodendron, Tietosanakirja. Osa 8, palsta 9. Tietosanakirja-osakeyhtiö 1916


 Lähteet 

 Aiheesta muualla 
UniProt, Taxonomy: Schinziophyton rautanenii 

Luokka:Tyräkkikasvit
Luokka:Puut